**Министерство образования и науки РД**

**МКОУ «Средняя общеобразовательная школа №8»**

**г. Кизилюрт**

**На международный творческий конкурс**

**«Пусть слово доброе душу разбудит…»**

**Рассказ «Доброта» (на аварском языке)**

**Подготовила: ученица 9а кл.**

**МКОУ «СОШ№8»**

**г. Кизилюрт**

**Османова Патимат**

**Лъик1лъи**

Лъик1лъи ккола г1адамасул г1умруялъулъ бищун т1адег1анаб хасият.

Г1адамасул г1аданлъи, рит1ухълъи, рак1бац1ц1алъи умумуз г1асрабаз наслабазухъе кьолеб тарбия. Тарбия кьун куцай, г1умруялда жанив инсан вук1а – вахъине лъай буго, гьесие сверухълъиялда ругел г1адамаз къимат кьей. «Лъик1лъи гьабурасе – лъик1лъи, квешлъи гьабурасе – квешлъи» -умумуз нилъее ирсалъе кьураб аби.

Дие бокьула лъик1лъи гьабизе киназего, гьит1иназе, к1удиязе кумек гьабизе, х1урмат- адабалда хьвадизе. Гьалмагъасе кумек, гьудуласе адаб, киназего х1урмат гьаби бугин ккола дида лъик1лъи.

Бищунго т1адаб буго чиясулгун жах1да- питна гьеч1ого хьвадизе бажари. «Лъик1ав чиясе цо раг1и, лъик1аб чодуе цо ц1ал». Бищунго к1удияб лъик1лъи буго г1адамас унтарасе, щокъасе, херасе кумек гьаби ва гьесул х1урмат, т1алаб гьаби.

Берцинаб раг1уца хъала бахъулеб.

Инсанас г1адат, г1амал г1одобе рехизе бегьуларо. Берталъе баркизе ин, хварав чи вукъизе ин, ц1ияв инсан гьави барки – кинабго т1алъула г1адамазда аск1ов гьезда гьоркьов г1урав чиясда.

Берцинго г1одов виччан, х1еренго к1алъай. Х1алт1улелъур х1алт1е, кваналелъур кванай. Г1адамазе кумек гьаби, гьезул мурад т1убай ккола лъик1лъи. Гьит1инасдаги к1удиясдаги г1амал рекъезаби. Чиясул къварилъи нилъерго г1адин къабул гьабизе ккола, гьезулгун ургъел бикьун ва кумек гьабун. Питна бухъулел, мац1ал гьарулел г1адамал квешал рук1уна, гьезулгун хурхен гьабизе бегьуларо, щайабуни, гьездасан бач1унеб жо ккола – квешлъи.

Х1аракат бахъизе ккола к1ванаг1ан кумек гьабизе, г1адамасул тарихги гьесул гьунарги халкъалда к1очон толаро, лъик1лъиялъ гьев зодове вахинавула.

Цо- цо г1адамаз рокъоре рачун хьихьула херал, лъимал гьеч1ел г1адамал, хъулухъ- хъатир гьабула – гьеб буго к1удияб лъик1лъи. Г1адамасул гурх1ел бук1ине ккола жинда аск1ор ругел гурого сверухъ ругездаги. Дие ц1акъ бокьилаан чанги лъик1лъи гьабурал г1адамазда релълъарай йик1ине. Унтарал лъималазе дару гьаби, херал чаг1азе хъулухъ гьаби- гьеб буго к1удияб лъик1лъи.

Нилъер президент Владимир Владимирович Путиницаги к1удияб к1вар кьолеб буго гурхнл- рах1му щулалъизе, рагъ – кьал бук1унгут1изе. Тарбиялда цадахъ щвараб гьеб хасият щивав чиясул чорхолъ бессун бук1уна.

Гурх1и бугев чиясул

Г1амал лъик1аб бук1уна.

Г1умруялъ гьесул нухда

Квешлъаби щущаларо.

Рак1 х1ерен гьабулеб раг1и абуни зарг1анаб рак1алъул байдан лъугьунеб. Нилъеца гьабураб лъик1лъи квешлъигун багъула ва гьелъ квешлъи къезабула.

Дида кидаго рак1алде ккола к1ванаг1ан лъик1лъи гьабилин г1адамазе.

Т1оцебе эбел- инсудасан байбихьун, киназдего ирга щвезег1ан гьабизе ккола лъик1лъи. Киназего сахлъи кьейги лъик1лъи гьабизе квешлъи гьабич1ого тезе.

Я Аллагь, дир рек1елъ

Квешлъи бахчуге,

Квешал г1адамазулъ

Дун рик1к1унгеги.

Лъик1абщинаб гьабун к1удиял г1еги.

Бищунго лъик1аб буго нилъерго мац1 к1очон теч1ого бук1ин, гьеб мац1алда к1алъазе лъай, мац1алъул къимат гьаби.

Авар каламалда кверги ч1ван яхъа,

К1одоэбелалъе йорч1ами кьезе.

Гурх1и, адаб, т1алаб кколаро жакъа гьабулеб метер толеб. Инсанасул чорхолъ хут1изе ккола кидаго лъик1лъи, адаб, х1урмат, гурх1ел г1адал хасиятал. Лъик1лъи – гьеб ккола г1адамазе рохел, х1асрат, х1икмат.

«Лъик1лъи гьабурасе гьабуге квешлъи,

Квешал г1адамаца к1алухъ рахъизе»

Г1усманова Пат1имат 9а кл

Гъизилюрт шагьаралъул

8 – абилеб школа.